Medcezir

**Medcezir** është një seri dramatike adoleshente turke e shkruar nga Ece Yörenç dhe Melek Gençoğlu. Është një përshtatje e serialit televiziv amerikan *The O.C.*, krijuar nga Josh Schwartz. Historia sillet rreth Jaman Koper, një djalë me një prejardhje të dobët dhe jetë të trazuar familjare portretizuar nga Çağatay Ulusoy dhe një vajzë të pasur me emrin Mira Bejlixhe, portretizuar nga Serenay Sarıkaya.

Premiera e parë e *Medcezir* më 13 shtator 2013 në Star TV. Për shkak të vlerësimeve të saj të larta, seriali u rinovua për një sezon të dytë, i cili u dha premierë më 12 shtator 2014. Regjisori Ali Bilgin deklaroi se seriali do të rinovohej për një sezon të tretë. Sidoqoftë, pasi sezoni i dytë nuk mori vlerësime aq të larta sa sezoni i saj paraardhës dhe skenaristja Ece Yörenç konfirmoi se seriali do të mbaronte me dy sezone.. Seriali përfundoi më 12 qershor 2015 me gjithsej 77 epizoda.

## Përmbajtja
Jaman, një djalë i ri nga lagja Tozludere arrestohet për grabitje me vëllain e tij Kenan dhe dëbohet nga shtëpia nga nëna e tij Nevin e cila është një këngëtare në një honky-tonk dhe i dashuri i saj Hasan. Ai nuk ka një zgjedhje tjetër përveçse të shkojë në A.Ş.K Hill (Asım Şefik Kaya Hill), ku njerëzit bëjnë një jetë të pasur dhe të izoluar, me avokatin Selim Serez i cili ka hapur shtëpinë e tij. Jamani vjen në shtëpi pavarësisht kundërshtimeve të Enderit dhe fillon të shkojë shumë mirë me djalin e tyre të vetëm Mert. Mert gjen shansin të flasë me Ejlylin, një vajzë që ai e don që nga fëmijëria e tij, me ndihmën e të porsaardhurit Jaman i cili tërheq vëmendjen. Jaman takon Mirën e cila është vajza në vendin fqinj dhe gjithashtu shoqja më e mirë e Ejlylit. Babai i Mirës Faruku është një këshilltar investimesh që ka zhytur paratë e klientëve të tij dhe është ngatërruar me huadhënësit e parave për t'i mbuluar ato. Ata kishin një marrëdhënie me Ender kur ishin të rinj. Edhe pse Enderi heziton për qëndrimin e Jamanit në shtëpinë e tyre, ajo e pranon atë pasi nëna e Jamanit shkon në burg. Mira dhe Jaman tërhiqen nga njëri-tjetri në momentin që takohen por Mira ka qenë me Orkunin për një kohë të gjatë dhe familja e saj e ka aprovuar këtë marrëdhënie. Nëna e Mirës, ​​Sude, braktis Farukun kur ajo mëson se ai ishte i falimentuar. Mira bie në depresion ndërsa familja e saj prishet dhe ndërsa mëson se Orkun e ka tradhtuar. Në ndërkohë Mert dhe Ejlyl janë duke u afruar dhe Mert duhet të vendosë midis Ejlylit dhe Tugçe. Babai i Enderit Asëm Shekip Kaja nuk e miraton lëvizjen e Jamanit. Nëna e Mirës Sude pajtohet me këtë dhe ajo fajëson Jamanin për depresionin e vajzës së saj. Gjërat bëhen edhe më të komplikuara kur shfaqet vëllai i Jamanit, Kenan. Ender dhe Selim përjetojnë një mosmarrëveshje në lidhje me ofertën e re të Selimit për punë. Ndërsa Selim merr punën dhe fillon të punojë me miken e tij të vjetër Selda, tensioni midis tyre rritet më shumë. Ndërsa Yaman bën disa teste për të shkuar në shkollën e Mert, Sude përpiqet të bindë Mirën se i duhet një trajtim psikologjik. Megjithëse Jamani është pranuar në shkollë, ai mendon se nuk i përket atje. Në ndërkohë Orkun vazhdon t'i bëjë gjërat të vështira për të.

## Personazhet
### Personazhet kryesor 
### Personazhet mbështetës 
## Xhirimet
Medcezir u filmua kryesisht në Stamboll. Historia u vendos në Altınkoy dhe skenat u regjistruan në rrethin e Tuzla në Stamboll. Skenat e vendosura në universitet u filmuan në Universitetin Kemerburgaz të Stambollit të vendosur në Bağcılar. Vendi i quajtur Tozludere në serial ishte në të vërtetë Lagja e Mustafa Kemalit në Ümraniye. Altınkoy dhe Tozludere janë të dy vende të trilluara të krijuara nga skenaristët. Skena që përfshinte mbajtjen u filmua në Ataşehir si dhe në Uludağ, Bursa. Vende të tjera përfshinin Şile, Büyükada dhe Karaköy.

## Transmetimi
## Referime 
## Lidhje të jashtme
*Faqja zyrtare